CELEX: 62019CA0015
Language: el
Date: 2020-05-14 00:00:00
Title: Υπόθεση C-15/19: Απόφαση του Δικαστηρίου (δεύτερο τμήμα) της 14ης Μαΐου 2020 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — A.m.a. — Azienda Municipale Ambiente SpA κατά Consorzio Laziale Rifiuti — Co.La.Ri. (Προδικαστική παραπομπή – Περιβάλλον – Απόβλητα – Οδηγία 1999/31/ΕΚ – Υφιστάμενοι χώροι υγειονομικής ταφής – Περίοδος μέριμνας για τον χώρο υγειονομικής ταφής μετά την παύση λειτουργίας – Παράταση – Κόστος της υγειονομικής ταφής των αποβλήτων – Αρχή «ο ρυπαίνων πληρώνει» – Διαχρονική εφαρμογή της οδηγίας)

20.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 240/16
            
         
      Απόφαση του Δικαστηρίου (δεύτερο τμήμα) της 14ης Μαΐου 2020 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — A.m.a. — Azienda Municipale Ambiente SpA κατά Consorzio Laziale Rifiuti — Co.La.Ri.
      (Υπόθεση C-15/19) (1)
      
      (Προδικαστική παραπομπή - Περιβάλλον - Απόβλητα - Οδηγία 1999/31/ΕΚ - Υφιστάμενοι χώροι υγειονομικής ταφής - Περίοδος μέριμνας για τον χώρο υγειονομικής ταφής μετά την παύση λειτουργίας - Παράταση - Κόστος της υγειονομικής ταφής των αποβλήτων - Αρχή «ο ρυπαίνων πληρώνει» - Διαχρονική εφαρμογή της οδηγίας)
      (2020/C 240/20)
      Γλώσσα διαδικασίας: η ιταλική
      
         Αιτούν δικαστήριο
      
      Corte suprema di cassazione
      
         Διάδικοι στην υπόθεση της κύριας δίκης
      
      A.m.a. — Azienda Municipale Ambiente SpA
      
         κατά
      
      Consorzio Laziale Rifiuti — Co.La.Ri.
      
         Διατακτικό
      
      Τα άρθρα 10 και 14 της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων, έχουν την έννοια ότι δεν αντιτίθενται σε ερμηνεία εθνικής διάταξης κατά την οποία ένας ΧΥΤΑ που ήταν εν λειτουργία κατά τον χρόνο μεταφοράς της οδηγίας αυτής στην εσωτερική έννομη τάξη πρέπει να υπόκειται στις απορρέουσες από την εν λόγω οδηγία υποχρεώσεις, και ιδίως στην παράταση της περιόδου μετέπειτα μέριμνας για τον συγκεκριμένο ΧΥΤΑ, χωρίς να χρειάζεται να γίνεται διάκριση ανάλογα με την ημερομηνία εναποθήκευσης των αποβλήτων ούτε να προβλέπονται μέτρα για τον περιορισμό των οικονομικών επιπτώσεων της παράτασης έναντι του κατόχου των αποβλήτων.
      
         (1)  ΕΕ C 164 της 13.05.2019.